Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1645

10. évfolyam Évi óraszám: 72 óra (hetente 2 óra, lehetőleg összevontan) 1. Célok és feladatok: „Jól csak a szívével lát az Ember…” Míg az előző évben a tanulók önismeretében inkább a testi és az értelmi komponens került előtérbe, addig most az érzelmi és akarati (motivációs) szférát térképezhetik fel a pedagógus (osztályfőnök) koordinálásával. A puszta megismerés, önismeret mellett a fejlesztés is nagy hangsúlyt kap, mind az érzelmek felismerésében és kifejezésében, mind a különböző érzelmi állapotok (agresszió, proszociális érzelmek, barátság, szerelem) átélésében, kanalizálásában, illetve adekvát és hatékony kezelésében. Nagy hangsúly kerül az egyéni és a közösségi motívumok, célrendszer és értékrend megismerésére és optimális irányba terelésére. A témakörhöz és a korosztályi sajátosságokhoz illeszkedő társadalmi problémákkal (szenvedélybetegségek, szexualitás) meghívott előadók, illetve szakember segítségével ismerkednek meg, ismeretterjesztő-tájékoztató-figyelemfelkeltő beszélgetések és illusztrációk révén. 2. Általános fejlesztési követelmények x A diákok megtanulják szabadon, nyíltan kommunikálni saját és mások iránt érzett érzelmeiket. x Kompetenssé váljanak az érzelmek felismerésében és adekvát kifejezésében. x Hatékony agressziókezelési módokat sajátítsanak el. x Tudatosítsák saját céljaikat, motivációs rendszerüket. x Önmaguk, közösségük és a társadalom számára is megfelelő értékrendet és célhierarchiát alakítsanak ki. x Megismerjék és tudatosítsák azon devianciákat, amely korosztályukat társadalmi szinten is veszélyezteti és hatékony elkerülési módokat alakítsanak ki ezekkel szemben. x Az érzelmi-motivációs-akarati szféra megismerésével kialakuljon az érzelmileg stabil, önvizsgálatra és önfegyelemre képes személyiség. 3. Folyamatterv Óraszám Téma Tartalom Tevékenység és célja Tudás és képességterület Fejlesztendő kulcskompetencia Megjegyzés 1.-2. „Újra együtt” Milyen közel vagyok hozzád? Várakozások és félelmek Egymásra hangolódás gyakorlatainak végzése. Elvárások és a csoporttal, foglalkozásokkal kapcsolatos esetleges szorongások megbeszélése. Újra meg kell kötni a csoportszerződést az év elején. Időt kell hagyni a csoport elején a kötetlen beszélgetésre, élménybeszámolóra. 3.-4. Csoportbank Elfogadni-elutasítani A két játék ráhangolódást jelent a tanév központi témakörére, az érzelmi-akarati élet megismerésére és fejlesztésére. 5.-6. Önismeret - érzelmek felismerése és kifejezése - Érzelemfelismerés gyakorlatai Alap és összetett érzelmi állapotok felismerése nonverbális csatornákon (képekről, paralingvisztikai jelzésekből, mozdulatból, filmrészletből) 7.-8. Tükrözz le engem… Légy része az egésznek! Add tovább a mozdulatsort! Összetett, érzelemgazdag szituációk felismerésének, megértésének és közvetítésének gyakorlatai. Kommunikáció Mindennapi életünk Szabályok Anyanyelvi kommunikáció Szociális és állampolgári kompetencia 9.-14. Érzelemkifejezés gyakorlatai - Mit érzel ebben a pillanatban? - Hasonlatokban fogalmazás - Körbe-körbe, itt-ésmost A diákok önmegfigyelés révén saját, majd társaikra való összpontosítás után a másik érzelmi állapotát juttatják kifejezésre. Kezdeményezőképesség és vállalkozói kompetencia Nagyon fontos a nyugodt, elfogadó, egymás érzéseit tiszteletben tartó légkör kialakítása, a szabad érzelemnyilvánítás és az érzések, vélemények felvállalása érdekében. 15.-16. Az agresszió Beszélgetés az agresszió fogalmáról Vitaindító és véleménynyilvánításra lehetőséget adó beszélgetés arról, mi tekinthető agressziónak (állatvilágban és az embernél), az agresszió formáiról (filmillusztrációval) Mindennapi éltünk Szabályok Kommunikáció A téma feldolgozható kiscsoportos formában is, például gyűjtsenek olyan helyzeteket, szituációkat, amelyekben jelen van az agresszió. (Rá kell mutatni a proszociális agresszió jelentőségére is!) 17.-24. Agressziókezelés Nem verbális agressziókezelési gyakorlatok: - Nézzünk farkasszemet - Az asszertivitás élőképei - Kirekesztve Verbális agressziókezelési gyakorlatok: - Az asszertivitás játékai - Liftjelenet - „Veled mindig az a bajom” Csoportok közötti agresszió - Két csapat harca - Kártyabörze A diákok az órák folyamán megtapasztalják saját viselkedésüket és válaszaikat agresszív, vagy agresszivitást kiváltó (frusztráló) helyzetekben, valamint új, hatékony magatartási módokat sajátíthatnak el. Az érzelmek, indulatok tudatosítása és az önismeret mellett az agressziókezelés hatékonyságának növelése, facilitálása a gyakorlatok célja. Szociális és állampolgári kompetencia Mivel a játékok, gyakorlatok intenzív feszültség- és szorongáskeltő helyzeteket termthetnek, ezért a játékokat vezető pedagógusnak (esetleg pszichológusnak) jártasnak kell lennie ezek oldásában, levezetésében. Minden foglalkozást levezető, csoportvagy énerősítő játékkal szükséges befejezni. 25-28. Proszociális érzelmek Az altruizmus, az önfeláldozás, a támogatás és a segítségnyújtás szerepe az egyén életben és a társadalomban Közös filmélmény alapján (pl. Schindler listája) vitaindító, kötetlen beszélgetés a proszociális érzelmek jelentőségéről. Tér és idő Szabályok Kommunikáció Mindennapi életünk Szociális és állampolgári kompetencia Digitális kompetencia Anyanyelvi kommunikáció A téma feldolgozása történhet kiscsoportos formában, a film megtekintése előtt előzetes szempontok (milyen voltmilyenné vált a főszereplő, hol volt a fordulópont, mi motiválta és mi gátolta a segítő magatartást, milyen taktikát választott, mennyire és hogyan vállalta fel a kockázatot, milyen hatással volt környezetére viselkedése) összeállítása és megfigyelése alapján. (Az előítélet felvetődhet témaként a közös feldolgozás során. Bár későbbi tanévbe épül be szervesen ez a téma, a diákok igénye szerint érdemes rászánni kellő időt a megvitatására.) 29.-32. Szeretet, barátság, szerelem - A szeretet és a szerelem közötti különbségek és hasonlóságok - Szerelem és párválasztás - A szerelem típusai Kötetlen beszélgetés. Anyanyelvi kommunikáció Szociális és állampolgári kompetencia Vitaindítóként felhasználhatóak a Rubin-féle Szeretet és Szerelem Skála tételei, esetleg ki is tölthető. 33.-34. Szociometriai vizsgálat elvégzése Rejtett szociometriai játékok (Osztálytabló, Hajóúton vagyunk…) Kérdőív kitöltése. Játékos gyakorlat formájában is megnyilvánulhatnak az osztályon belüli érzelmi kapcsolatok. Kommunikáció Tér és idő Szabályok A szociometriai kérdőívet lehetőség szerint pszichológus állítsa össze és értékelje, a pedagógussal közösen. 35.-36. Visszajelzés a szociometriai vizsgálatról. Beszélgetés a barátságról, kortárskapcsolatokról. Apróhirdetés játék Játékos gyakorlat formájában megismerik, tudatosítják azokat az értékeket önmagukban és másokban, amelyek számukra fontosak a barátságban. A játék a leírttól eltérően „Barátot keresek” és „Barátnak ajánlkozom” témakörben végzendő. 37.-44. Szenvedélye-ink Testi és lelki egészségre káros szenvedélyek: dohányzás, alkoholizmus, kábítószerfogyasztás, játékszenvedély, internetfüggőség Kötetlen beszélgetés (okokról és következményekről), ismeretterjesztő előadások, közös filmélmény (Trainspotting, Egy kosaras naplója) megbeszélése. Mindennapi életünk Szabályok Az előadásokat meghívott előadó, vagy kortárssegítő tartsa meg. 45.-46. Szexualitás A szexualitás jelentősége és veszélyei Nyílt, véleménynyilvánításra lehetőséget adó beszélgetés a felelősségteljes párválasztásról és a felelőtlen szexuális kapcsolat következményeiről, veszélyeiről. Ismeretterjesztés, tájékoztatás, figyelemfelkeltés. Természettudományos kompetencia Meghívott előadó részvételével. 47.-48. Önismeret - a motivációs struktúra és értékrend - Három kívánság „Híres ember vagyok” A motivációs struktúra, az egyéni célrendszer feltérképezése projektív módszer segítségével. 49.-50. „Szívesen lennék” – „Soha nem lennék” Metamorfózis játék A vágyott és elutasított tulajdonságok, értékek felmérésére alkalmazott gyakorlatok. 51.-52. Mondatbefejezések A személyiség mélyebb motívumainak feltárása. A gyakorlatok alkalmazása a pedagógustól „előképzettséget” kíván abban a tekintetben, hogy a diákok által implicit módon kifejezett vágyakat, törekvéseket a kívánságokon, szimbólumokon és a történeten keresztül érzékelni tudja. 53.-54. Az értékrend vizsgálata Mind az egyéni mind a közösségi értékrend feltérképezhető a vizsgálat segítségével. Tér is idő Mindennapi életünk Kezdeményezőképesség és vállalkozói kompetencia Az értékpreferencia lista egyéni kitöltése után érdemes a diákokkal közösen összegezni az értékeket, és megbeszélni a fontosnak és a kevésbé fontosnak tartottak jelentőségét. 55.-56. Tanulási és iskolai motiváció Az igényszint vizsgálata Sikerkeresés-kudarckerülés kérdőív kitöltése révén képet kaphatunk a diákok munkához (tanuláshoz) való hozzáállásáról. Közös megbeszélés, a siker és a kudarc fogalmáról, szerepéről, következményeiről. Hatékony, önálló tanulás Anyanyelvi kommunikáció A papír-ceruza módszer kiegészíthető az igényszint vizsgálatának implicit módszerével (leírása a mellékletben található). 57.-58. Teljesítmény, társulás, hatalom A kérdőív általánosabban (nem specifikusan a tanulásra vonatkoztatva) vizsgálja a munkavégzés mögött meghúzódó motívumot. A kérdőív eredményének megbeszélése kiscsoportos formában is történhet, ahol „vegyes” csoportokat (különböző motiváltságú diákok) lehet létrehozni. 59.-60. Tanulás iránti attitűd Kérdőív kitöltése, közös megbeszélése. Kommunikáció Gondolkodás és tanulásfejlesztés Hatékony, önálló tanulás Ez a vizsgálat zárja a tanulással kapcsolatos érzések, motívumok témakörét, ezért bár minden óra végén történik a témával kapcsolatos összegzés, a pedagógusnak itt külön ki kell emelnie azokat a fontosnak tartott (vagy tartandó) értékeket amelyek már megvannak, de erősítésre, facilitálásra szorulnak. Az eredmények alapján fontos, hogy a pedagógus egyeztessen kollégáival a tantárgyspecifikus motiválási lehetőségekről. 61.-68. Csoporterősítés Különös kirándulás Címertervezés Üzenetek – szavak nélkül Üzenetek Ház, fa, kutya Elvarázsolt csapat Zálogkiváltás Találd ki, hogy ki mondta! Ikerpárbeszéd A csoport kohéziójának erősítése, az egymás iránti tolerancia növelése, az együttműködés előnyeinek és élményének tapasztalása. Szociális és állampolgári kompetencia A játékok csak iránymutatóak. Ezek mellett, vagy helyett a pedagógus szabadon alkalmazhat ilyen jellegű és célú gyakorlatokat. 69.-72. Lezárás 4. A tárgy tanításának feltételei

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes